יעקב הלפרין (הנכד)

חיים יעקב (יענקל'ה) הלפרין (נולד ב־27 במאי 1964, ט"ז בסיון ה'תשכ"ד) הוא איש עסקים ישראלי, הבעלים של רשת אופטיקה "אופטיקה הלפרין" לשעבר המנכ"ל והפרזנטור של הרשת. בנם של איש העסקים ואמן הלחימה רפאל הלפרין ואשתו השנייה ברטי. הבכור מתוך שבעה ילדיה של אמו. נקרא על שם סבו יעקב הלפרין שהיה מייסד שכונת זיכרון מאיר בבני ברק וממקימי העיר. בילדותו גדל בצפון תל אביב, למד בתלמוד תורה 'יסודי התורה' בתל אביב. בישיבת סלבודקה בבני ברק. ובישיבת אוהל יעקב בבני ברק שייסד סבו (הקרוי על שמו). בגיל 20 נישא לפנינה, למד שנתיים בכולל והתגורר בבני ברק. בהמשך שירת בצה"ל ברבנות הצבאית בצריפין. לאחר שחרורו מצה"ל הקים חנות תכשיטים בשם 'ברטי תכשיטים', שאותה ניהל במשך כשנתיים ברחוב רבי עקיבא בבני ברק. לאחר שנשברו לו המשקפיים, כשבאותו זמן נכנס לחנות קונה שסיפר שהוא מייבא משקפיים מחו"ל, התברר לו שרמת הרווחיות במשקפיים גבוהה ביותר. הוא העלה בפני אביו את הרעיון להיכנס לתחום המשקפיים שהחליט לנסות ולתמוך כספית ביוזמה. ב-1989 החל לעסוק באופטומטריה. החנות הראשונה נפתחה במקום חנות התכשיטים, בשטח של כ-70 מ"ר ברחוב רבי עקיבא בבני ברק. שש החנויות הנוספות נפתחו במקביל לנישואי כל אחד משאר אחיו ואחיותיו שניהלו אותם. עסקי האופטיקה גדלו והפכו בשנות ה-90 לרשת אופטיקה הלפרין. בשנות השפל הכלכלי שבאו עם האינתיפאדה השנייה הציע הלפרין משקפיים במחירים סמליים למעוטי יכולת. במהלך השנים ביססה הרשת את עצמה בשוק האופטיקה הישראלי והרחיבה את פעילותה ותחומי התמחותה. ב-2003 עקב חילוקי דעות עם אביהם פרשו יעקב ואחיו דוד מניהול רשת אופטיקה הלפרין, והקימו רשת חנויות אופטיקה מתחרה "40-90". ב-2004 לבקשת אביו חזר יעקב לנהל את הרשת אופטיקה הלפרין. כשדוד נשאר לנהל את הרשת שפתחו שהחליפה את השם ל"אופטיקה הלפרין לצעירים". ב-2018 רכש יעקב את הרשת אופטיקה הלפרין לצעירים ומיזג אותה ברשת הגדולה. ב-2008 הודיע רפאל הלפרין על פרישתו מעסקי אופטיקה הלפרין, והעביר את הבעלות על הרשת לילדיו, כשיעקב ממשיך לשמש המנכ"ל והפרזנטור של החברה. ב-2014 במהלך מבצע צוק איתן יצא בקמפיין פרסום רחב תחת הסיסמה "משקפיים זה מוצר צריכה בסיסי" הסיסמה הפכה ל"קאלט", עם אמירה שחרגה ממקבץ הפרסומות וזכתה לטייק-אופים ולאזכורים[דרוש מקור] בתוכניות בידור וסאטירה. בדצמבר 2021 הודיע על פרישתו מניהול הרשת, וכי בכוונתו למנות לה מנכ"ל חיצוני. להלפרין פעילויות עסקיות נוספות והוא משמש שותף ברשת "זיסלק" לגלידות במגזר החרדי, שלה 9 סניפים. ושותף במוצר "בייבי פלאג" פיתוח פטנט ישראלי שנועד להתריע על שכחת ילד ברכב. הלפרין אב לשישה ילדים ומתגורר במושב בית מאיר. מדיה וקבצים בנושא יעקב הלפרין בוויקישיתוף בגובה העיניים עם יעקב הלפרין, בעיתון מקור ראשון, 23 באוקטובר 2009 רבקי גולדפינגר, עניין אישי עם יעקב הלפרין, באתר ערוץ 7, 25 במרץ 2015 אורנה יפת, יעקב הלפרין: "הרגולציה היא מפלצת ללא שובע", באתר כלכליסט, 6 בדצמבר 2015 תמר ריפל, רואה למרחקים, באתר ישראל היום, 27 בדצמבר 2017 חבצלת דמארי, כסף קטן עם יעקב הלפרין, באתר "ידיעות אחרונות", 31 באוגוסט 2018 עינב שחק, יעקב הלפרין: "הגדלתי תקציבי פרסום. כולם עושים טעות", באתר אייס, 18 במרץ 2020 יקי הפשטיין, ‏"בנק ישראל צריך לשחרר 10 מיליארד שקל לתחום הקמעונאות", בעיתון מקור ראשון, 23 באפריל 2020 שושנה חן, יעקב הלפרין: "הפכתי לסלב. מצד אחד אני לא מחכה בתורים, מצד שני אני לא יכול לנהוג בפראות", באתר "ידיעות אחרונות", 3 בינואר 2022 נגה ניר נאמן, מכיר כל עובד וכל מסגרת בחנות: יעקב הלפרין פורש אחרי 30 שנה, באתר חדשות 13, 22 בינואר 2022 נופר סיני, כבד את אביך ותתחרה בו ראש בראש, באתר הארץ, 26 באוגוסט 2005 ענת ביין-לובוביץ', ‏מחשש לתעמולת בחירות: תשדירי פרסום של אופטיקה הלפרין נפסלו, באתר גלובס, 22 בדצמבר 2014 היאלי יעקבי-הנדלסמן, בתום 33 שנים: יעקב הלפרין פורש מניהול רשת האופטיקה, באתר ישראל היום, 26 בדצמבר 2021 שושנה חן, יעקב הלפרין: "הפכתי לסלב. מצד אחד אני לא מחכה בתורים, מצד שני אני לא יכול לנהוג בפראות", באתר ynet, 3 בינואר 2022